# Conselleria d'Hisenda i Economia de la Generalitat Valenciana

La Conselleria d'Hisenda i Economia de la Generalitat Valenciana és una conselleria o departament de la Consell de la Generalitat Valenciana activa des de l'etapa preautonòmica del País Valencià i que ha canviat la seua nomenclatura en diversos moments.
Les competències del departament són les referides a la hisenda, finançament, economia, sector públic empresarial i fundacional de la Generalitat i consorcis no sanitaris adscrits a la Generalitat, patrimoni i projectes i fons europeus.
En la XI legislatura la consellera responsable és Ruth Merino.

## Entitats i organismes adscrits

Té adscrites diverses entitats i organismes entre les seues funcions:
* IVF (Institut Valencià de Finances)
* ATV (Agència Tributària Valenciana)
* IVE (Institut Valencià d'Estadística)

## Històric de competències

La conselleria ha pres el nom d'Economia i Hisenda des del primer gabinet del Consell del País Valencià i s'ha mantés amb aquest nom i agrupació, amb petites modificacions, fins a l'actualitat.
El primer canvi és al huitè gabinet preautonòmic quan es desglossa en la conselleria d'Hisenda i la conselleria d'Economia entre els anys 1981 i 1982. La conselleria també ha incorporat diverses competències al llarg de la història democràtica del Consell, com les d'ocupació i treball (V, VI i VII Legislatures) o administració pública (IV i XI Legislatures).

## Llista de conselleres i consellers

| # | Legislatura | Nom | Inici mandat | Fi mandat | Partit polític |
| Conselleria d'Economia i Hisenda (1978-1981) ||||||||
| 1 | Preautonomia | Javier Aguirre de la Hoz | 10 d'abril de 1978 | 30 de juny de 1979 | UCD |
| 2 | Preautonomia | Enric Monsonís Domingo | 30 de juny de 1979 | 15 de setembre de 1981 | UCD |
| Conselleria d'Hisenda (1981-1982) ||||||||
| 3 | Preautonomia | Jorge Navarro Canuto | 15 de setembre de 1981 | 11 d'agost de 1982 | UCD |
| Conselleria d'Economia i Hisenda (1982-2011) ||||||||
| 4 | Preautonomia, I, II i III | Antoni Birlanga Casanova | 11 d'agost de 1982 | 12 de juliol de 1993 | PSPV |
| 5 | III | Aurelio Martínez Estévez | 12 de juliol de 1993 | 6 juliol de 1995 | PSPV |
| 6 | IV | José Luis Olivas Martínez | 6 juliol de 1995 | 23 de juliol de 1999 | PP |
| Conselleria d'Economia, Hisenda i Ocupació (2000-2011) ||||||||
| 7 | V | Vicent Rambla Momplet | 23 de juliol de 1999 | 21 de juny de 2003 | PP |
| 8 | VI i VII | Gerardo Camps Devesa | 21 de juny de 2003 | 22 de juny de 2011 | PP |
| Conselleria d'Hisenda i Administració Pública (2011-2015) ||||||||
| 9 | VIII | José Manuel Vela Bargues | 22 de juny de 2011 | 30 de novembre de 2012 | PP |
| 10 | VIII | Juan Carlos Moragues Ferrer | 30 de novembre de 2012 | 30 de juny de 2015 | PP |
| Conselleria d'Hisenda i Model Econòmic (2015-2023) ||||||||
| 11 | IX i X | Vicent Soler i Marco | 30 de juny de 2015 | 14 de maig de 2022 | PSPV |
| 12 | X | Arcadi España García | 14 de maig de 2022 | 18 de juliol de 2023 | PSPV |
| Conselleria d'Hisenda, Economia i Administració Pública (2023-2024) ||||||||
| Conselleria d'Hisenda i Economia (2024- ) ||||||||
| 13 | XI | Ruth Merino Peña | 19 de juliol de 2023 | Actualitat | Independent |

## Referències

* ↑ Incorpora les competències d'ocupació el 22 de maig de 2000
* ↑ «Merino diu que se sentirà «còmoda» defensant les polítiques de PP i Vox» (en catalan), 20-07-2023. [Consulta: 20 agost 2023].

## Vegeu també

* Conselleries de la Generalitat Valenciana
* Conselleria d'Economia, Comerç i Indústria de la Generalitat Valenciana
* Conselleria d'Ocupació de la Generalitat Valenciana
* Conselleria d'Economia, Indústria, Turisme i Ocupació de la Generalitat Valenciana
* Conselleria d'Hisenda, Economia i Administració Pública de la Generalitat Valenciana

## Enllaços externs

* Portal de la Conselleria Arxivat 2007-09-21 a Wayback Machine.